Alfons Ryćer so na najwšelakoriše wašnje ze zajimawostkami ze zańdźenosće swojeje domizny zaběra
Mjez 17 šulerjemi rjadownje 10 A/1 na tehdyšej Budyskej rozšěrjenej wyšej šuli – je nazyma 1974 – słucha Pančičan Alfons Ryćer z wulkim zajimom na wučerja Achima Brankačka, pola kotrehož maja stawizny. W hodźinje wěnuja so sakskemu kurwjerchej Awgustej I., mjenowanemu tež „Sylny“, kiž bě wot 1694 do 1733 knježił. Pod jeho wliwom a pozdźišo tež pod wliwom jeho syna Awgusta II. drje stachu so Drježdźany z najrjeńšej baroknej rezidencu Němskeje. Mjeztym zo wučer rěči, widźi so jeho šuler w myslach w prózdninach ze staršimaj, kak sej zhromadnje Drježdźansku Dwórsku cyrkej wobhladuja kaž tež hrodaj Pillnitz a Moritzburg.
pol_Latn szl_Latn